
	GLAZBENA ŠKOLA FRANJE KUHAČA OSIJEK
TRG SVETOG TROJSTVA 1, osijek
Glazbena škola Franje Kuhača Osijek umjetnička je škola koja u okviru svoje djelatnosti izvodi nastavni plan i program:
· osnovnog školstva za programe: klavir, violina, violončelo, kontrabas, gitara, flauta, klarinet, saksofon, oboa, fagot, horna (rog), truba, trombon, harmonika, tambura, udaraljke, suvremeni ples, balet te pripremne programe za osnovno umjetničko školovanje (početnički solfeggio).

· srednjeg školstva u području rada glazbena umjetnost za programe: glazbenik klavirist, glazbenik violinist, glazbenik violist, glazbenik violončelist, glazbenik kontrabasist, glazbenik gitarist, glazbenik flautist, glazbenik klarinetist, glazbenik oboist, glazbenik fagotist, glazbenik saksofonist, glazbenik rogist, glazbenik trubač, glazbenik trombonist, glazbenik tubist, glazbenik tamburaš, glazbenik pjevač i glazbenik teorijski smjer.

Glazbenu školu Franje Kuhača Osijek školske 2025./2026. godine upisalo je 387 učenika, od čega ih 306 polazi osnovnu glazbenu i plesnu školu, pripremne razrede pohađa 17 učenika, dok 64 polaznika pohađa program srednje glazbene škole. Program početničkog solfeggia dodatno su upisala 24 učenika, čime ukupni broj polaznika Škole iznosi 411. Nastava u Glazbenoj školi Franje Kuhača Osijek, kao i u ostalim umjetničkim školama, smatra se strukovno teorijskom nastavom. U okviru svoje djelatnosti škola ima osnovnoškolsko glazbeno i plesno obrazovanje, te srednjoškolsko glazbeno obrazovanje za stjecanje stručne spreme IV. stupnja.
Osnovna glazbena škola traje 6 godina za sve predmete i usmjerenja, osim za plesno obrazovanje koje traje 4 godine. Polaznici osnovne glazbene i plesne škole nastavu pohađaju u prijepodnevnoj i poslijepodnevnoj smjeni (suprotno od svoje općeobrazovne osnovne škole) tijekom šestodnevnog radnog tjedna. Da bi se izbjeglo dolaženje u glazbenu školu u večernjim satima, dio nastave skupnog muziciranja (komorna glazba, orkestri i dječji zborovi) održava se subotom, kada učenici nemaju obveze u svojim redovnim osnovnim školama. Tjedna satnica svakog pojedinog predmeta utvrđuje se u skladu s važećim nastavnim planom i programom za osnovne umjetničke škole donesenim od strane Ministarstva znanosti i obrazovanja Republike Hrvatske, te se odvija u dvije smjene. Specifičnost umjetničkih škola je da, osim šestogodišnje osnovne škole, postoji i dvogodišnji pripremni program koji priprema za srednju školu one polaznike koji žele nastaviti srednjoškolsko glazbeno obrazovanje, a nisu završili redovnu osnovnu glazbenu školu. Za učenike koji glazbeno obrazovanje započinju s I. pripremnim razredom, ukupno srednjoškolsko obrazovanje traje 6 godina (dvije godine pripremnog programa, plus četiri godine srednje škole).

Polaznici srednje glazbene škole u okviru svog obrazovanja pohađaju općeobrazovne predmete i stručni (glazbeni) dio programa. Učenici kojima je glazbena škola matična škola, odnosno glazbeno usmjerenje jedino ili osnovno, imaju objedinjen program stručnih i općeobrazovnih predmeta, a nastava se općeobrazovnih predmeta izvodi u prostorima III. gimnazije Osijek. Tjedna satnica svakog stručnog glazbenog predmeta utvrđuje se u skladu s važećim nastavnim planom i programom za srednje umjetničke škole. Nastava se izvodi prema nastavnim planovima i programima koje je donijelo Ministarstvo znanosti i obrazovanja Republike Hrvatske, Godišnjem planu i programu rada škole za tekuću školsku godinu, te prema Školskom kurikulumu za tekuću školsku godinu.

Škola djeluje u zgradi na Trgu Svetog Trojstva 1 u Osijeku i prostor ne dijeli ni s jednom drugom ustanovom. Prioritet škole je kvalitetno umjetničko (glazbeno i plesno) obrazovanje i odgoj učenika.
Svi ciljevi i djelatnosti u umjetničkom odgojno-obrazovnom procesu Glazbene škole Franje Kuhača Osijek temelje se na službenim nacionalnim dokumentima, ali su obogaćeni i idejama i nastojanjima da ova škola bude posebno stimulativna za sve svoje učenike i prepoznata kao mjesto gdje će biti poticani i razvijani svi dodatni pozitivni sadržaji za koje polaznici iskažu interes. Planiranim aktivnostima, programima i projektima teži se kvalitetnim rezultatima ostvariti ciljeve usmjerene na učenika i njegov razvoj, stručnu samostalnost i odgovornost nastavnika, samostalnost i razvoj škole, te uz potporu uže i šire društvene zajednice pridonijeti izgradnji učinkovitog i kvalitetnog obrazovnog sustava.

Glazbena škola Franje Kuhača Osijek svojim učenicima jamči i zalaže se za:

· vrhunsko glazbeno obrazovanje proizašlo iz suradnje učitelja, učenika, roditelja i uprave škole, koje obuhvaća sve razine školovanja, od najniže, odnosno glazbenog opismenjavanja do umjetnički maksimalno moguće razine muziciranja,
· nastavnike spremne na usavršavanje i cjeloživotno učenje,
· razvoj kreativnih sposobnosti kroz uključenost učenika u brojne izvannastavne sadržaje koje škola nudi svojim učenicima,
· razvijanje socijalnih vještina i komunikacijske kompetencije kroz suradnju učenika i nastavnika, ali i brojnih posjetitelja škole - roditelja, predavača, glazbenika i slično,
· poštivanje ljudskih prava i prava djece,
· razvijanje pozitivnog odnosa prema kulturi, te kulturnim i javnim dobrima kroz posjete kulturnim ustanovama i održavanje koncerata u školi i izvan nje,
· njegovanje duha suradnje i međusobnog podržavanja i poticanja kroz sudjelovanje na školskim, državnim i međunarodnim natjecanjima,
· razvijanje svijesti o važnosti razvoja lokalne zajednice, te o nužnosti osobnog doprinosa,
· sudjelovanje u događajima od važnosti za lokalnu zajednicu,
· razvijanje sposobnosti donošenja odluka o vlastitom profesionalnom razvoju kroz profesionalno savjetovanje i usmjeravanje i

· razvijanje samopouzdanja, samopoštovanja i svijesti o vlastitim sposobnostima.
PRIHODI I RASHODI PREMA EKONOMSKOJ KLASIFIKACIJI

U prvom polugodištu 2026. godine ostvareni su ukupni prihodi u iznosu od 1.309.649,38 €, koji se u cijelosti odnose na prihode poslovanja. U odnosu na isto razdoblje prethodne godine, ukupni prihodi veći su za 12,40 %, ponajprije zbog većeg ostvarenja tekućih pomoći proračunskim korisnicima iz proračuna koji im nije nadležan. U prvom polugodištu ostvareno je 43,76 % godišnjeg plana prihoda, pri čemu se ostvarenje odvija u skladu s planiranom dinamikom izvršenja Financijskog plana.
Tablica 1: Ukupni prihodi na dan 30.06.2026.
Opis

Ostvarenje Plana 30.06.2026.

Plan za 2026.

Ostvarenje Plana 30.06.2026.

Indeks 4/2

Indeks 4/3

1

2

3

4

5

6

A. RAČUN PRIHODA

Prihodi poslovanja (6)

1.165.173,14
2.992.776,00
1.309.649,38
112,40
43,76
Prihodi od prodaje nefinancijske imovine (7)

36,99
147,00
0,00
0,00
0,00
Primici od financijske imovine i zaduživanja (8)

0,00
0,00
0,00
0,00
0,00
1. Prihodi poslovanja (6)
Pomoći iz inozemstva i od subjekata unutar općeg proračuna (63)

Najznačajnija kategorija prihoda poslovanja su pomoći iz inozemstva i od subjekata unutar općeg proračuna (63) koji iznose 1.081.618,27 € ili 42,65 % godišnjeg plana i ostvaruju se planiranom dinamikom. Tekuće pomoći iz državnog proračuna za plaću i ostala materijalna prava ukupno iznose 1.069.144,37 €, dok tekuće pomoći iz državnog proračuna za ostala primanja koja se odnose na financiranje županijskih stručnih vijeća u školskoj 2025./2026. godini, mentorstvo, održavanje 69. Glazbenog tjedna te refundaciju Agencije za odgoj i obrazovanje za putne troškove učenika i nastavnika na državnim natjecanjima u školskoj 2025./2026. godini ukupno iznose 6.773,90 €. Tekuće pomoći proračunskim korisnicima iz proračuna JLP(R)S koji im nije nadležan iznose 5.700,00 € i odnose se na sufinanciranje Međunarodne glazbene škole u Osijeku i Međunarodnog natjecanja za mlade klaviriste „Damir Sekošan“ od strane Ministarstva kulture i medija i Grada Osijeka. Povećanje prihoda u iznosu od 113.414,99 €, koji se odnose na sredstva za plaće i ostala materijalna prava zaposlenika, prvenstveno je rezultat povećanja osnovice za obračun plaća s 1.004,87 od 1. rujna 2025. godine te njezina daljnjeg povećanja na 1.015,00 od 1. travnja 2026. godine, kao i povećanja ostalih materijalnih prava zaposlenika. Budući da povećanje osnovice od 1. rujna 2025. godine nije bilo obuhvaćeno prvim polugodištem 2025. godine, njegov se učinak očituje u usporedbi s prvim polugodištem 2026. godine.
Prihodi od upravnih i administrativnih pristojbi, pristojbi po posebnim propisima i naknada (65)
Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu od 91.186,06 €, što predstavlja 47,73 % godišnjeg plana. U odnosu na isto razdoblje 2025. godine, kada su iznosili 69.740,84 €, ostvarenje ovih prihoda veće je za 30,75 %. Ostvarenje navedene skupine prihoda u prvom polugodištu u skladu je s planiranom dinamikom izvršenja Financijskog plana. Ostvareni prihodi odnose se na participaciju učenika u iznosu od 71.988,00 €, participaciju za početnički solfeggio u iznosu od 3.673,06 € i kotizacije za Međunarodnu glazbenu školu u Osijeku u iznosu od 15.525,00 €. Povećanje ostvarenih prihoda rezultat je povećanja mjesečne participacije učenika s 34,00 € na 40,00 € za školsku 2025./2026. godinu, povećanja participacije za polaznike početničkog solfeggia s 24,00 € na 30,00 € mjesečno te većeg broja polaznika početničkog solfeggia. 
Prihodi iz nadležnog proračuna i od HZZO-a temeljem ugovornih obveza (67)
Prihodi iz nadležnog proračuna za financiranje rashoda poslovanja (6711) ostvareni su u iznosu od 128.864,41 € ili 52,34 % godišnjeg plana, a s obzirom na isto razdoblje 2025. godine bilježe povećanje od 8,00 %. Kroz aktivnost Financiranje općih troškova srednjeg školstva ostvareno je 23.924,56 €, dok je kroz aktivnost Financiranje stvarnih troškova srednjeg školstva ostvareno 102.723,42 €, od čega se iznos od 60.000,00 € prihoda odnosi na plaćanje najma zgrade Škole. Kroz aktivnost Razvoj odgojno-obrazovnog sustava ostvareni su prihodi u iznosu od 2.000,00 €, namijenjeni financiranju Međunarodne glazbene škole i Međunarodnog natjecanja „Damir Sekošan“. U okviru provedbe programa Shema voće, povrće i mlijeko, koji se financira iz izvora 54100 i 501200105, ostvareni su prihodi u iznosu od 210,93 €, dok je kroz aktivnost Sajam zanimanja ostvaren prihod u iznosu od 5,50 €. Povećanje prihoda iz nadležnog proračuna u odnosu na prethodno izvještajno razdoblje najvećim je dijelom posljedica povećanih sredstava doznačenih za financiranje troškova poslovanja Škole, u skladu s planiranim potrebama i odobrenim sredstvima nadležnog proračuna.
2. Prihodi od prodaje nefinancijske imovine (7)
Prihod na kontu 7211 – Stambeni objekti odnosi se na prihod ostvaren od otplate stanarskog prava. Budući da je otkup predmetnog stana u cijelosti dovršen, u narednom razdoblju ne očekuje se ostvarivanje prihoda po ovoj osnovi.
3. Primici od financijske imovine i zaduživanja (8)
Škola nije imala primitka od financijske imovine i zaduživanja u prvoj polovici 2026. godine.
4. Vlastiti izvori (9)
Rezultat poslovanja (92)

Polugodišnjim financijskim planom za 2026. godinu planiran je manjak prihoda i primitaka u iznosu od 60.725,84 €, odnosno u visini prenesenog manjka iz prethodnog razdoblja. Međutim, tijekom izvještajnog razdoblja ostvaren je višak prihoda i primitaka u iznosu od 45.263,62 €, koji nije bio planiran financijskim planom. Zbog ostvarenog viška prihoda, manjak prihoda i primitaka na kraju izvještajnog razdoblja iznosi 15.462,22 €, što je za 45.263,62 € manje od planiranog. Odstupanje ostvarenog rezultata u odnosu na plan posljedica je većeg ostvarenja vlastitih prihoda te manjeg izvršenja rashoda u odnosu na planirane iznose tijekom prvog polugodišta 2026. godine.
Ukupni rashodi u prvom polugodištu 2026. godine izvršeni su u iznosu od 1.264.385,76 €. Najveći dio čine rashodi poslovanja, ostvareni u iznosu od 1.260.289,38 €, dok su rashodi za nabavu nefinancijske imovine izvršeni u iznosu od 4.096,38 €. U odnosu na isto razdoblje 2025. godine ukupni rashodi manji su za 3,85 %. U prvom polugodištu izvršeno je 43,12 % godišnjeg plana rashoda, a izvršenje se odvija u skladu s planiranom dinamikom Financijskog plana.
Tablica 2: Ukupni rashodi na dan 30.06.2026.
Opis

Ostvarenje Plana 30.06.2025.

Plan za 2026.

Ostvarenje Plana 30.06.2026.

Indeks 4/2

Indeks 4/3

1

2

3

4

5

6

A. RAČUN RASHODA

Rashodi poslovanja (3)
1.298.470,41
2.909.962,16
1.260.289,38
97,06
43,31
Rashodi za nabavu nefinancijske imovine (4)
16.487,12
22.235,00
4.096,38
24,85
18,42
Izdaci za financijsku imovinu i otplate zajmova (5)
0,00

0,00

0,00

0,00

0,00

1. Rashodi poslovanja (3)
Rashodi za zaposlene (31)
Rashodi za zaposlene izvršeni su u iznosu od 1.047.360,72 €, odnosno 41,62 % godišnjeg plana, te se izvršavaju u skladu s planiranom dinamikom Financijskog plana. U odnosu na isto razdoblje 2025. godine manji su za 4,60 %, što je prvenstveno posljedica promjene u računovodstvenom evidentiranju rashoda za plaće, odnosno napuštanja vremenskih razgraničenja u 2025. godini. Zbog navedenog, izvršenje u prvom polugodištu 2026. godine obuhvaća rashode za plaće ostvarene od siječnja do lipnja 2026. godine, dok je u istom razdoblju prethodne godine bilo uključeno i evidentiranje rashoda za plaću za prosinac 2024. godine. Unatoč iskazanom smanjenju u odnosu na prethodnu godinu, mjesečni rashodi za plaće u 2026. godini veći su zbog povećanja osnovice za obračun plaća te ostalih materijalnih prava zaposlenika.
Materijalni rashodi (32)
Materijalni rashodi ostvareni su u iznosu od 212.928,66 €, što predstavlja 54,09 % godišnjeg plana, te bilježe povećanje od 6,14 % u odnosu na isto razdoblje 2025. godine. Na povećanje materijalnih rashoda najvećim su dijelom utjecali rashodi za usluge, osobito rashodi za intelektualne i osobne usluge te ostale usluge. Povećanje rashoda za intelektualne i osobne usluge rezultat je angažmana vanjskih suradnika u izvođenju nastavnog procesa, kao i angažmana predavača i suradnika za provedbu IV. Međunarodne glazbene škole u Osijeku, Međunarodnog natjecanja „Damir Sekošan“, Glazbenog tjedna te drugih planiranih aktivnosti Škole. Rashodi za ostale usluge povećani su prvenstveno zbog većeg opsega aktivnosti povezanih s organizacijom i provedbom IV. Međunarodne glazbene škole u Osijeku, Međunarodnog natjecanja za mlade klaviriste „Damir Sekošan“ i Glazbenog tjedna, kao i drugih programskih aktivnosti, uključujući aktivnosti financirane iz sredstava donacija. Izvršenje materijalnih rashoda u prvom polugodištu 2026. godine odvija se u skladu s planiranom dinamikom Financijskog plana.
2. Rashodi za nabavu nefinancijske imovine (4)

Rashodi za nabavu neproizvedene dugotrajne imovine (41)

U prvoj polovici 2025. godine evidentirani su troškovi po osnovi ostalih prava u iznosu od 4.875,81 €, što predstavlja rashod koji prethodne godine nije bio zabilježen. Budući da zgrada na adresi Trg Sv. Trojstva 1 u Osijeku više nije u vlasništvu Škole, sva ulaganja u navedeni objekt evidentiraju se na kontu Ulaganja na tuđoj imovini radi prava korištenja. Iz sigurnosnih razloga, Škola je nabavila posebna ulazna vrata te izradila sigurnosni elaborat s prosudbom ugroženosti i procjenom postojećeg stanja objekta u ukupnom iznosu od 4.875,81 €. Za drugo polugodište 2026. godine planirana su sredstva u iznosu od 1.200,00 € za eventualna dodatna ulaganja potrebna za održavanje zgrade Škole.
Rashodi za nabavu proizvedene dugotrajne imovine (42)
Rashodi za nabavu proizvedene dugotrajne imovine u prvom polugodištu 2026. godine ostvareni su u iznosu od 4.096,38 €, što predstavlja 19,47 % godišnjeg plana. U odnosu na isto razdoblje 2025. godine manji su za 67,72 %, što je posljedica manjeg opsega nabave dugotrajne nefinancijske imovine u izvještajnom razdoblju. Ostvareni rashodi odnose se na nabavu uredske opreme i namještaja u iznosu od 3.391,93 €, pri čemu je nabavljeno prijenosno računalo i ladičar za potrebe ureda računovodstva te trosjed i fotelje za ured ravnateljice, kojima je zamijenjen dotrajali i oštećeni namještaj. Nabavom navedene opreme osigurani su primjereni uvjeti za obavljanje svakodnevnih poslovnih aktivnosti te prijem stranaka i poslovnih suradnika. Dio rashoda u iznosu od 704,45 € odnosi se na nabavu uređaja, strojeva i opreme za ostale namjene, odnosno nabavu hladnjaka i perilice rublja radi zamjene dotrajale i neispravne opreme, čime su osigurani uvjeti za nesmetano odvijanje redovne djelatnosti Škole. Preostala planirana sredstva za nabavu proizvedene dugotrajne imovine planiraju se realizirati u drugom polugodištu 2026. godine, sukladno potrebama Škole i planiranoj dinamici izvršenja Financijskog plana.
3. Izdaci za financijsku imovinu i otplate zajmova (5)

Škola nije imala izdatke za financijsku imovinu i otplate zajmova.
PRIHODI I RASHODI PREMA IZVORIMA FINANCIRANJA
Opći prihodi i primici (1) prema izvoru financiranja 11 ostvareni su u iznosu od 62.623,67 €, što predstavlja 47,81 % godišnjeg plana. U usporedbi s istim razdobljem 2025. godine, ostvarenje je veće za 2,08 %. Najznačajniji dio ostvarenih prihoda odnosi se na prihode od zakupnina i najamnina, koji su u izvještajnom razdoblju ostvareni u iznosu od 60.000,00 €. Kroz aktivnost Razvoj odgojno-obrazovnog sustava ostvareni su prihodi u iznosu od 2.000,00 €, namijenjeni financiranju Međunarodne glazbene škole i Međunarodnog natjecanja „Damir Sekošan“. Ostvarenje prihoda prema izvoru financiranja 11 odvija se u skladu s planiranom dinamikom izvršenja Financijskog plana.
Vlastiti prihodi (3) prema izvoru financiranja 31 ostvareni su u iznosu od 8.233,70 €, što predstavlja 54,89 % godišnjeg plana. U odnosu na isto razdoblje 2025. godine ostvareno je povećanje od 41,48 %. Ostvareni prihodi odnose se na prihode od ostalih poslova povezanih s upisom učenika u iznosu od 1.065,64 €, prihode od najma instrumenata u iznosu od 3.495,00 € te prihode od participacije za početnički solfeggio u iznosu od 3.673,06 €. Povećanje ostvarenih prihoda u odnosu na prethodnu godinu najvećim je dijelom rezultat povećanja iznosa participacije za polaznike početničkog solfeggia s 24,00 € na 30,00 € mjesečno, kao i većeg broja polaznika. Na povećanje prihoda utjecalo je i povećanje naknade za najam instrumenata, koja je povećana s 15,00 € na 20,00 €, odnosno s 20,00 € na 25,00 €, ovisno o vrsti instrumenta. Ostvarenje vlastitih prihoda odvija se u skladu s planiranom dinamikom izvršenja Financijskog plana.
Prihodi za posebne namjene (4) 
Prihodi prema izvoru financiranja 430 ostvareni su u iznosu od 87.513,00 €, što predstavlja 47,25 % godišnjeg plana. Ostvareni prihodi odnose se na uplate participacija učenika u iznosu od 71.988,00 € te na uplate kotizacija za Međunarodnu glazbenu školu u Osijeku u iznosu od 15.525,00 €. Izvršenje je u skladu s planiranom dinamikom ostvarivanja vlastitih prihoda tijekom prvog polugodišta. U odnosu na isto razdoblje prethodne godine, kada su ostvareni prihodi iznosili 68.132,84 €, ostvarenje je veće za 22,15 %. Povećanje vlastitih prihoda rezultat je većeg broja upisanih učenika te povećanja iznosa godišnje participacije učenika.
Prihodi prema izvoru financiranja 43105, koji se odnose na prihode za financiranje rashoda od strane Osnivača, ostvareni su u iznosu od 66.072,81 €, odnosno 56,62 % godišnjeg plana. U okviru financiranja općih troškova srednjeg školstva ostvareni su prihodi u iznosu od 23.924,56 €, a sredstva su utrošena za podmirenje rashoda za zaposlene, rashoda za materijal i energiju te rashoda za usluge, uključujući telefonske, komunalne i vodne usluge, odvoz otpada, računalne usluge i druge rashode povezane s redovnim poslovanjem škole. U okviru financiranja stvarnih troškova srednjeg školstva ostvareni su prihodi u iznosu od 42.148,25 €, a sredstva su utrošena za podmirenje rashoda koji se financiraju prema stvarno nastalim troškovima, uključujući naknade za prijevoz zaposlenika na posao i s posla, obvezne zdravstvene preglede, računalne usluge, zakupnine, komunalne usluge te troškove električne i toplinske energije.

Pomoći (5) 
Prihodi prema izvoru financiranja 50 ostvareni su u iznosu od 1.081.628,32 €, odnosno 42,65 % godišnjeg plana, te se ostvaruju u skladu s planiranom dinamikom. Najveći dio ostvarenih prihoda odnosi se na tekuće pomoći iz državnog proračuna za financiranje plaća i ostalih materijalnih prava zaposlenika u ukupnom iznosu od 1.055.890,39 €. Tekuće pomoći iz državnog proračuna za ostala primanja ostvarene su u iznosu od 6.773,90 €, a odnose se na financiranje aktivnosti županijskih stručnih vijeća u školskoj godini 2025./2026., mentorstva, održavanje 69. Glazbenog tjedna te refundaciju putnih troškova učenika i nastavnika za sudjelovanje na državnim natjecanjima u školskoj godini 2025./2026. od strane Agencije za odgoj i obrazovanje. Tekuće pomoći proračunskim korisnicima iz proračuna JLP(R)S koje nisu nadležne za financiranje korisnika ostvarene su u iznosu od 5.700,00 €, a odnose se na sufinanciranje Međunarodne glazbene škole u Osijeku i Međunarodnog natjecanja za mlade klaviriste „Damir Sekošan“ od strane Ministarstva kulture i medija i Grada Osijeka. Pomoći iz državnog proračuna kroz nacionalno sufinanciranje EU projekata ostvarene su u iznosu od 10,05 €, a odnose se na podmirenje obveze PDV-a u okviru programa Shema školskog voća.

Prihodi prema izvoru financiranja 54, koji se odnose na sredstva iz Europskog poljoprivrednog jamstvenog fonda (EAGF), ostvareni su u iznosu od 200,88 €, odnosno 36,46 % godišnjeg plana. Škola sudjeluje u programu „Shema školskog voća, povrća i mlijeka“ od školske godine 2023./2024., a ostvarena sredstva namijenjena su provedbi programa i osiguravanju isporuke voća isključivo matičnim učenicima Škole.
Donacije (6) prema izvoru financiranja 61 ostvarene su u iznosu od 3.377,00 €, odnosno 42,21 % godišnjeg plana, te se ostvaruju u skladu s planiranom dinamikom. Tekuće donacije od fizičkih osoba ostvarene su u iznosu od 2.737,00 €, a odnose se na financiranje troškova ekskurzije gudačkog odjela u Orahovicu u iznosu od 2.382,00 € te organizaciju i održavanje seminara u iznosu od 355,00 €. Tekuće donacije od neprofitnih organizacija ostvarene su u iznosu od 640,00 €, a odnose se na sredstva Rotary stipendija za školsku 2025./2026. godinu.
Prihodi od nefinancijske imovine (7) ostvaren je u 2025. godini u iznosu od 36,99 €. Ovaj prihod proizlazi iz prodaje stanarskog prava, no njegova daljnja realizacija nije očekivana u 2026. godini, budući da je predmetni stan u potpunosti otkupljen.
Namjenski primici od zaduživanja (8) 
Namjenske primitke od zaduživanja prema izvoru financiranja 82 Škola nije imala.
Opći prihodi i primici (1) izvršeni su u iznosu od 62.348,21 €, odnosno 47,60 % godišnjeg plana te su realizirani u skladu s planiranom dinamikom izvršenja Financijskog plana. U odnosu na isto razdoblje 2025. godine izvršenje rashoda manje je za 2,08 %. Najveći dio izvršenih rashoda, u iznosu od 60.000,00 €, odnosi se na rashode za zakupnine i najamnine. U okviru aktivnosti Razvoj odgojno-obrazovnog sustava izvršeni su rashodi u iznosu od 2.000,00 €, namijenjeni financiranju Međunarodne glazbene škole i Međunarodnog natjecanja za mlade klaviriste „Damir Sekošan“. Preostali rashodi odnose se na troškove energije u iznosu od 342,71 € te troškove prijevoza za sudjelovanje na Sajmu zanimanja u iznosu od 5,50 €.

Vlastiti prihodi (3) prema izvoru financiranja 31 izvršeni su u iznosu od 5.127,48 €, odnosno 34,18 % godišnjeg plana. Izvršenje rashoda odvija se u skladu s planiranom dinamikom, a preostali dio planiranih rashoda očekuje se realizirati u drugom polugodištu 2026. godine, odnosno početkom školske godine 2026./2027. Izvršeni rashodi odnose se na isplatu bonusa za uspješan rad zaposlenicima, troškove konzumacije hrane povodom završetka nastavne godine, naknadu plaće za izvođenje početničkog solfeggia te ostale rashode vezane uz redovno poslovanje škole, uključujući reprezentaciju, nabavu kajdanki za učenike, troškove organizacije Međužupanijskog stručnog vijeća održanog u Školi i ostale protokolarne troškove.

Prihodi za posebne namjene (4) prema izvoru financiranja ostvareni su u iznosu od 129.124,06 € ili 53,54 % u odnosu na godišnji plan i manji su za 6.546,55 € u odnosu na isto razdoblje prethodne godine. 
Rashodi poslovanja (3) prema izvoru financiranja 430 u prvoj polovici 2026. godine izvršeni su u iznosu od 54.643,57 €, odnosno 52,08 % godišnjeg plana te se izvršavaju u skladu s planiranom dinamikom. Najveći udio u izvršenim rashodima čine materijalni rashodi (skupina 32) u iznosu od 52.877,85 €. Unutar navedene skupine najveće izvršenje ostvareno je na podskupini 323 – Rashodi za usluge, u iznosu od 28.800,09 €, što je 20,90 % više u odnosu na isto razdoblje prethodne godine. Povećanje rashoda za usluge najvećim je dijelom posljedica većih rashoda na kontima 3237 – Intelektualne i osobne usluge i 3239 – Ostale usluge. Rashodi na kontu 3237 odnose se na isplatu autorskih honorara domaćim predavačima angažiranima na IV. Međunarodnoj glazbenoj školi u Osijeku te naknade po ugovorima o djelu za provedbu Međunarodnog natjecanja za mlade klaviriste „Damir Sekošan“. Za razliku od prethodnih godina, navedene je naknade samostalno isplatila Škola, bez sudjelovanja suorganizatora. Na skupini 324 – Naknade troškova osobama izvan radnog odnosa izvršeni su rashodi u iznosu od 15.362,85 €, a odnose se na financiranje sudjelovanja učenika na natjecanjima i stručnim usavršavanjima, angažman predavača za potrebe Međunarodne glazbene škole u Osijeku i Međunarodnog natjecanja za mlade klaviriste „Damir Sekošan“, održavanje seminara vanjskih predavača te aktivnosti obilježavanja značajnih događanja drugih glazbenih škola.

Rashodi za nabavu nefinancijske imovine (4) prema izvoru financiranja 430 ostvareni su u iznosu od 4.096,38 € ili 20,95 % u odnosu na godišnji plan. Ostvareni rashodi odnose se na nabavu uredske opreme i namještaja u iznosu od 3.391,93 €, pri čemu je nabavljeno prijenosno računalo i ladičar za potrebe ureda računovodstva te trosjed i fotelje za ured ravnateljice, kojima je zamijenjen dotrajali i oštećeni namještaj. Nabavom navedene opreme osigurani su primjereni uvjeti za obavljanje svakodnevnih poslovnih aktivnosti te prijem stranaka i poslovnih suradnika. Dio rashoda u iznosu od 704,45 € odnosi se na nabavu uređaja, strojeva i opreme za ostale namjene, odnosno nabavu hladnjaka i perilice rublja radi zamjene dotrajale i neispravne opreme, čime su osigurani uvjeti za nesmetano odvijanje redovne djelatnosti Škole. Preostala planirana sredstva za nabavu proizvedene dugotrajne imovine planiraju se realizirati u drugom polugodištu 2026. godine, sukladno potrebama Škole i planiranoj dinamici izvršenja Financijskog plana.
Rashodi prema izvoru financiranja 43105 ostvareni su u iznosu od 70.384,11 €, odnosno 61,36 % godišnjeg plana. U usporedbi s istim razdobljem prethodne godine, ostvareni rashodi su veći za 16,06 %. Ovaj porast rezultat je detaljnije prijave svih školskih programa koji se financiraju kroz stavku općih i stvarnih troškova srednjeg školstva, čime su obuhvaćeni svi relevantni rashodi koje škola redovito ostvaruje. U okviru financiranja općih troškova srednjeg školstva ostvareni su rashodi u iznosu od 23.904,14 €, a sredstva su utrošena za podmirenje rashoda za zaposlene, rashoda za materijal i energiju te rashoda za usluge, uključujući telefonske, komunalne i vodne usluge, odvoz otpada, računalne usluge i druge rashode povezane s redovnim poslovanjem škole. U okviru financiranja stvarnih troškova srednjeg školstva ostvareni su rashodi u iznosu od 46.479,97 €, a sredstva su utrošena za podmirenje rashoda koji se financiraju prema stvarno nastalim troškovima, uključujući naknade za prijevoz zaposlenika na posao i s posla, obvezne zdravstvene preglede, računalne usluge, zakupnine, komunalne usluge te troškove električne i toplinske energije.

Pomoći (5) prema izvoru financiranja izvršeni su u iznosu od 1.064.324,01 €, odnosno 41,95 % godišnjeg plana. Izvršenje rashoda odvija se u skladu s planiranom dinamikom te je usporedivo s izvršenjem ostvarenim u istom razdoblju prethodne godine.
Rashodi prema izvoru financiranja 50 izvršeni su u iznosu od 1.064.123,13 €, odnosno 41,96 % godišnjeg plana, te se izvršavaju u skladu s planiranom dinamikom. Najveći dio izvršenih rashoda, u iznosu od 1.055.890,39 €, odnosi se na plaće i ostala materijalna prava zaposlenika. Preostali izvršeni rashodi u iznosu od 8.222,69 € odnose se na refundaciju putnih troškova učenika i nastavnika za sudjelovanje na državnim natjecanjima u školskoj godini 2025./2026. od strane Agencije za odgoj i obrazovanje, financiranje županijskih stručnih vijeća te sufinanciranje Međunarodne glazbene škole u Osijeku i Međunarodnog natjecanja za mlade klaviriste „Damir Sekošan“. Rashodi financirani iz pomoći iz državnog proračuna kroz nacionalno sufinanciranje EU projekata izvršeni su u iznosu od 10,05 €, a odnose se na podmirenje obveze PDV-a u okviru programa Shema školskog voća.

Rashodi prema izvoru financiranja 54, koji se odnose na sredstva iz Europskog poljoprivrednog jamstvenog fonda (EAGF), ostvareni su u iznosu od 200,88 €, odnosno 36,46 % godišnjeg plana. Škola sudjeluje u programu „Shema školskog voća, povrća i mlijeka“ od školske godine 2023./2024., a ostvarena sredstva namijenjena su provedbi programa i osiguravanju isporuke voća isključivo matičnim učenicima Škole.
Donacije (6) prema izvoru 61 izvršeni su u iznosu od 3.462,00 €, odnosno 43,28 % godišnjeg plana. U odnosu na isto razdoblje prethodne godine, kada su izvršeni u iznosu od 4.656,00 €, bilježi se smanjenje od 25,64 %. Izvršenje rashoda odvija se u skladu s planiranom dinamikom i ostvarenom razinom donacijskih prihoda. Izvršeni rashodi odnose se na financiranje smještaja, prehrane i prijevoza za 19 učenika tijekom boravka u Centru za edukaciju Orahovica od 24. do 26. travnja 2026. godine u iznosu od 2.382,00 €, dodjelu Rotary stipendija darovitim učenicima u iznosu od 640,00 € te najam prostora za izvedbu programa „Priča o njima“ plesnog odjela Škole, održanu 9. lipnja 2026. godine, u iznosu od 440,00 €.
Prihodi od nefinancijske imovine (7) prema izvoru 72 u 2025. godini ostvareni su u iznosu od 5,57 €. Ovaj rashod proizlazi iz prodaje stanarskog prava, no njegova daljnja realizacija nije očekivana u 2026. godini, budući da je predmetni stan u potpunosti otkupljen.

Namjenski primici od zaduživanja (8) 
Namjenske primitke od zaduživanja prema izvoru financiranja 82 Škola nije imala.
RASHODI PREMA FUNKCIJSKOJ KLASIFIKACIJI

Rashodi prema funkcijskoj klasifikaciji ostvareni su u iznosu od 1.264.385,76 €, odnosno 43,12 % godišnjeg plana. U okviru funkcijske klasifikacije 0912 – Osnovno obrazovanje, ostvareni rashodi iznose 210,93 €, a odnose se na financiranje obvezne školske lektire i provedbu programa Školska shema voća, povrća i mlijeka. Tijekom prvog polugodišta 2026. godine realizirana je provedba Školske sheme voća. U okviru funkcijske klasifikacije 0950 – Obrazovanje koje se ne može definirati po stupnju, ostvareni rashodi iznose 2.000,00 €, a odnose se na financiranje Međunarodne glazbene škole i Međunarodnog natjecanja za mlade klaviriste „Damir Sekošan“. U okviru funkcijske klasifikacije 0960 – Dodatne usluge u obrazovanju, ostvareni rashodi iznose 5,50 €, a odnose se na troškove povezane s provedbom Sajma zanimanja. Najveći dio rashoda, u iznosu od 1.262.169,33 €, odnosi se na funkcijsku klasifikaciju 0922 – Više srednjoškolsko obrazovanje te obuhvaća rashode povezane sa svim ostalim aktivnostima i redovnim poslovanjem škole. Izvršenje rashoda u okviru funkcijske klasifikacije odvija se u skladu s planiranim aktivnostima i dinamikom izvršenja Financijskog plana.

RAČUN FINANCIRANJA PREMA EKONOMSKOJ KLASIFIKACIJI
Škola nije imala primitke od financijske imovine i zaduživanja (8), kao ni izdatke za financijsku imovinu i otplate zajmova (5).
RAČUN FINANCIRANJA PREMA IZVORU FINANCIRANJA
Škola nije imala namjenske primitke od zaduživanja, kao ni namjenske izdatke od zaduživanja.
KLASA: 400-02/26-01/4
UR. BROJ: 2158-51-01-26-1
Voditeljica računovodstva:                                                                                   Ravnateljica: 

Zdravka Šimek, oec., bacc.ing.el.                                                            Sunčana Bašić, prof.
U Osijeku, 13. srpnja 2026.

